open-index/open-wikipedia-markdown huggingface dataset:
სამოის არქიპელაგი

**სამოის არქიპელაგი** () — არქიპელაგი პოლინეზიაში (წყნარი ოკეანის სამხრეთი ნაწილი). ფართობი — 3030 კმ². მოსახლეობის რაოდენობა — დაახლოებით 250 ათასი (2010 წელი).

## გეოგრაფია 
კუნძულები არქიპელაგის შემადგენლობაში:
* სავაი
* უპოლუ
* ტუტუილა
* ოფუ-ოლოსეგა
* ტაუ
* აუნუუ

არქიპელაგზე მდებარეობენ:
* სამოას დამოუკიდებელი სახელმწიფო, ძველად *დასავლეთ სამოა* (დედაქალაქი— აპია);
* დამოკიდებული ტერიტორია ამერიკის სამოა, ან *აღმოსავლეთი სამოა* (ადმინისტრაციული ცენტრი — პაგო-პაგო).

არქიპელაგზე კლიმატი — ტროპიკული ნოტიოა ზამთარში 24 °С-დან ზაფხულში 32 °C-მდე. არქიპელაგზე ბევრი ენდემური მცენარე და ცხოველია.

## ისტორია 
სამოის არქიპელაგზე, ისევე როგორც ფიჯის და ტონგას კუნძულებზე, როგორც მეცნიერები ვარაუდობენ დასახლება დაიწყო ჩვენი წელთაღრიცხვის V საუკუნეში ლაპიტას კულტურის წარმომადგენელთა მიგრაციის დროს ბისმარკის არქიპელაგიდან, რომელიც მდებარეობს დასავლეთ მელანეზიაში. სამოის არქიპელაგი იყო პოლინეზიური კულტურის ჩამოყალიბების ერთ-ერთი ცენტრი. სამოადან ხდებოდა წყნარი ოკეანის ცენტრალური ნაწილის კუნძულების და ატოლების ათვისება.

არქიპელაგის პირველი ევროპელი აღმომჩენი გახდა ნიდერლანდელი მოგზაური იაკობ როგევენი, რომელიც არქიპელაგზე გადავიდა 1722 წელს. შემდგომში, 1768 წელს, არქიპელაგი მოინახულა ფრანგმა ზღვაოსანმა ლუი ანტუან დე ბუგენვილმა და მას უწოდა *მეზღვაურების კუნძულები*.

XIX საუკუნის ბოლოს არქიპელაგის კონტროლისათვის ერთმანეთს მეტოქეობას უწევდნენ გერმანიის იმპერია, ბრიტანეთის იმპერია და აშშ. 1899 წლის ბერლინის შეთანხმების საფუძველზე არქიპელაგზე დამყარდა პროტექტორატი. სამოის კუნძულები გაიყო ორ ნაწილად (გაყოფის ხაზი გავიდა 171° დ. გ.-ზე): აღმოსავლეთი ჯგუფი, დღეისათვის ცნობილი სახელით «*ამერიკის სამოა*», გახდა აშშ-ის ტერიტორია; დასავლეთის კუნძულებმა მიიღეს სახელი «*გერმანიის სამოა*», ხოლო ბრიტანეთის იმპერიამ უარი თქვა პრეტენზიებზე ფიჯის და ზოგიერთი სხვა მელანეზიის ტერიტორიების დაბრუნების სანაცვლოდ.

პირველი მსოფლიო ომის ბოლოდან 1962 წლამდე დასავლეთი სამოა იმყოფებოდა ახალი ზელანდიის მმართველობის ქვეშ, თავდაპირველად ერთა ლიგის მანდატით, ხოლო მოგვიანებით — გაერთიანებული ერების ორგანიზაციის. 1961 წელს გაიმართა რეფერენდუმი, რომლის დროსაც დასავლეთ სამოის მოსახლეობამ მხარი დაუჭირა დამოუკიდებლობას. 1962 წლის 1 იანვარს დასავლეთი სამოა გახდა პირველი წყნარი ოკეანის კუნძულოვანი სახელმწიფო, რომელმაც მიიღო დამოუკიდებლობა. 1997 წლის ივლისიდან ეს სახელმწიფო უბრალოდ იწოდება, როგორც «სამოა». მიუხედავად იმისა, რომ დასავლეთი და აღმოსავლეთი (ამერიკის) სამოის მოსახლეობა ეკუთვნის ერთ ერს და აქვთ ერთი ენა, მათ შორის არსებობს კულტურული სხვაობა, რომელიც დაკავშირებულია ბოლო ასწლეულის ისტორიასთან. აღმოსავლეთ სამოის მოსახლეობა იხრება აშშ-სკენ და ამერიკული ცხოვრების წესისკენ, მაშინ როდესაც დასავლეთ სამოის მოსახლეობა — ახალი ზელანდიისკენ.

## სქოლიო
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:სამოას კუნძულები
ნიტოკრისი

**ნიტოკრისი** () — ძველი ეგვიპტის დედოფალი და ფარაონი (დაახლ. ძვ. წ. 2152-2150 წწ.). VI დინასტიის და ეგვიპტის ძველი სამეფოს უკანასკნელი ფარაონი. 

ზოგიერთი სპეციალისტი თვლის, რომ ნიტორისი არის ძველი ეგვიპტის და მთლიანად მსოფლიოს პირველი ქალი მმართველი (თუ მხედველობაში არ მივიღებთ I დინასტიის მმართველს მერნეიტს). იგი იყო ეგვიპტის იმ ქალბატონებს შორი პირველი (ნიტოკრისი, ნეფრუსებეკი, ჰატშეფსუტი, ტაუსერტი და კლეოპატრა) ვინც მიიღო ფარაონის ტიტული და მართავდა დამოუკიდებლად. 

სახელწოდება ნიტოკრისი გვხვდება ჰეროდოტეს ისტორიაში და მანეთონის თხზულებებში. ჰეროდოტეს მიხედვით მან ხელისუფლება მიიღო მას შემდეგ, რაც შეთქმულებმა მოკლეს მისი ფარაონი-ძმა. მანეთონი, თავის მხრივ, ნიტოკრისს მიაწერს გიზის მესამე პირამიდის მშენებლობას, რომელიც რეალურად ფარაონ მენკაურას მმართველობისას ააშენეს. 

თანამედროვე მკვლევრები თვლიან, რომ რეალური ნიტოკრისი იყო ძველი სამფოს ერთ-ერთი ტახტის მემკვიდრე არეულობის პერიოდში, რომელიც მოჰყვა პეპი II-ის 94 წლიან მმართველობას. 

ნიტოკრისი მოხსენიებული არაა არცერთ ეგვიპტურ წყაროში, ამიტომ ზოგიერთ ეგვიპტოლოგს მის რეალურობაში ეჭვი შეაქვს და გამოგონილ პერსონაჟად მიიჩნევს. დიდი ხნის განმავლობაშI მიიჩნევდნენ, რომ ამ დედოფლის სახელი მოიხსენიებოდა ტურინის პაპირუსში, თუმცა უახლესმა მიკროსკოპიულმა ანალიზმა აჩვენა, რომ ფარაონი ამ სახელით მეექვსე დინასტიის მმართველებს შორის არ მოიხსენიება. 

## ლიტერატურა
*Newberry, Percy Edward. 1943. "Queen Nitocris of the Sixth Dynasty." *Journal of Egyptian Archæology* **29**:51-54.
*Zivie-Coche, Christiane M. 1972. "Nitocris, Rhodopis et la troisième pyramide de Giza." *Bulletin de l’Institut français d’archéologie orientale* **72**:115-138. PDF 

## რესურსები ინტერნეტში
*"Herodotus on Nitocris" 

## სქოლიო
კატეგორია:ეგვიპტის მეექვსე დინასტიის ფარაონები
კატეგორია:ძველი ეგვიპტის დედოფლები
კატეგორია:ქალი ფარაონები
თაისი

**თაისი** — ცნობილი ათენელი კურტიზანი ქალი, სარგებლობდა ალექსანდრე მაკედონელის პატივისცემით, ეგვიპტის მეფის პტოლემე I სოტერის მეორე ცოლი, რომლისგანაც მას ჰყავდა ვაჟი ლეონტისკი და გოგო ირანა.

ანტიკური წყაროებიდან გამომდინარე (პლუტარქე, დიოდორე სიცილიელი, რუფუს კვინტუს კურციუსი) ტაისმა მოახდინა ქსერქსეს სასახლის გადაწვა ალექსანდრეს დაპყრობების პერიოდში (ძვ. წ. 330 წ.). პლუტარქეს აზრით თაისის მიზანი იყო შურისძიება ქსერქსე I-ის გამო, რომელმაც დაამარცხა ათენელები ძვ. წ. 480 წელს. რუფუს კვინტუს კურციუსი ამტკიცებდა, რომ თაისმა და ალექსანდრემ გადაწვეს სასახლე.

## რესურსები ინტერნეტში
*A transcript of Cleitarchus's account of the burning of Persepolis
*A commentary on the burning of the palace at Persepolis including excerpts from Diodorus and Plutarch

კატეგორია:ძველი დროის კურტიზანები
კატეგორია:ძველი ეგვიპტის დედოფლები
ტუამასაგა

**ტუამასაგა** () — სამოას ადმინისტრაციული ოლქი მოსახლეობით 89 582 ადამიანი (2011 წელი). მდებარეობს კუნძულ უპოლუს ცენტრალურ ნაწილში. ოლქის ფართობია — 479 კმ².

ოლქის უზენაესი ბელადი ატარებს ტიტულს — *მალიეტოა*. მალიეტოას ტიტულის მფლობელის არჩევაში მთავარ როლს თამაშობს სოფელ მალიეს ცხრა უხუცესი. მალიეტოას კლანის ნაწილი (*აიგა სამალიეტოა*) ასევე ცხოვრობს ოლქებში აიგა-ი-ლე-ტაი და ფაასალელეაგა, ამიტომ მალიეს უხუცესებმა მალიეტოას არჩევისას უნდა გაითვალისწინონ უხუცესების აზრი კუნძულ მანონოდან (აიგა-ი-ლე-ტაის ცენტრი) და საფოტულაფაიდან (ფაასალელეაგას ცენტრი). უზენაესი ბელადი მალიეტოა შედის სახელმწიფოს ოთხი უმაღლესი ბელადების რიცხვში (*ტამა-ა-აიგა*) და მეორეა უფროსობით *ტუი ატუას* შემდეგ (ატუას ოლქი).

ტრადიციის მიხედვით, *ფალეტუამასაგა* (ტუამასაგას პარლამენტი) ომის დროს სხდომებს ატარებს აფეგაში, ხოლო მშვიდობიან პერიოდში — მალიეში. აფეგა ოლქის ადმინისტრაციული ცენტრია და ფალეტუამასაგას სხდომების ჩატარების ძირითადი ადგილია. მალიე — მალიეტოას კლანის ადმინისტრაციული ცენტრია.

ოლქის ჩრდილოეთ სანაპიროზე მდებარეობს ქვეყნის ერთადერთი ქალაქი — სამოას დედაქალაქი აპია. ეროვნული პარლამენტი სხდომებს ასევე ატარებს ტუამასაგას ოლქში — სოფელ მულინუუში, რომელიც მდებარეობს აპიადან დასავლეთით. ქვეყნის მთავარი პორტი მდებარეობს მატაუტუში — აპიადან ჩრდილოეთით.

## სქოლიო
კატეგორია:სამოას ოლქები
სნუკერისტების ოფიციალური რეიტინგი 2010-2011 წლების სეზონზე

**სნუკერისტების ოფიციალური რეიტინგი 2010-2011 წლების სეზონზე** წარმოადგენს სნუკერისტების მიერ სეზონის განმავლობაში დაგროვებული რეიტინგული ქულების ჯამს.

## რეიტინგი 
## რესურსები ინტერნეტში 
*რეიტინგი კრის ტერნერის არქივში  

## სქოლიო 
კატეგორია:სნუკერისტების მსოფლიო რეიტინგი
კატეგორია:2010 წელი სნუკერში
კატეგორია:2011 წელი სნუკერში
აიგა-ი-ლე-ტაი

**აიგა-ი-ლე-ტაი** (სამოური ენა — Aiga-i-le-Tai) — სამოას ადმინისტრაციული ოლქი. მდებარეობს კუნძულ უპოლუს დასავლეთ ნაწილში, მასში ასევე შედის სამი მომცრო კუნძული აპოლიმას სრუტეში — მანონო, აპოლიმა და დაუსახლებელი ნუულოპა. აანას ოლქის მომცრო ექსკლავი — სოფელი სატუიმალუფილუფი გარშემორტყმულია აიგა-ი-ლე-ტაის ოლქის ტერიტორიით. ოლქის ადმინისტრაციული ცენტრია — სოფელი მულიფანუა.

ოლქის ფართობი სულ შეადგენს 27 კმ²-ს, ეს ყველაზე პატარა ოლქია სამოაში. ოლქის მოსახლეობა 2011 წლის მონაცემებით შეადგენს — 5050 ადამიანს.

ოლქის უზენაესი ბელადი ატარებს ლეიატაუას ტიტულს. ოლქის ტერიტორიაზე ასევე ცხოვრობს მალიეტოას კლანის ნაწილი (ძირითადი ნაწილი ცხოვრობს ტუამასაგას ოლქში), ამიტომ მანონოს უხუცესების აზრი აუცილებლად გაითვალისწინება მალიეტოას უზენაესი ბელადის არჩევისას (ტუამასაგას უზენაესი ტიტული).

ისტორიულად მანონოს და აპოლიმას საზღვაო ფლოტი დიდ როლს თამაშობდა ადგილობრივი კლანების პირველობისათვის ბრძოლაში.

მულიფანუადან, რომელიც კუნძულ უპოლუზე მნიშვნელობით მეორე პორტია — დადის ბორანი, რომელიც ერთმანეთთან აკავშირებს კუნძულებს უპოლუს და სავაის.

## სქოლიო
კატეგორია:სამოას ოლქები
ატუა

**ატუა** (სამოური ენა — Atua) — სამოას ყველაზე ძველი ადმინისტრაციული ოლქი — თავის დროზე ის მოიცავდა უპოლუს და სავაის, მაგრამ დღეისათვის მოიცავს მხოლოდ კუნძულ უპოლუს აღმოსავლეთის ნახევრის დიდ ნაწილს. ოლქის ფართობია — 413 კმ². ოლქის მოსახლეობის რაოდენობა 2011 წლის აღწერის მონაცემებით შეადგენს — 21 928 ადამიანს. ოლქის ადმინისტრაციული ცენტრია — სოფელი ლუფილუფი.

ოლქის უზენაესი ბელადი ატარებს *ტუი ატუას* ტიტულს და მას ირჩევს ცხრათა სახლი (*ფალეივა*) სოფელ ლუფილუფიში. ამასთან ითვალისწინება სოფელ სოლოსოლოს და კუნძულ ალეიპატას ორი *მატუას* (ბელადი) — *ტაფუას* და *ფუატაგას* უხუცესთა აზრები. ტაფუა — *ალეიპატა-იტუპა-ი-ლალოს* (ქვემო ალეიპატა) ბელადია, ხოლო ფუატაგა — *ალეიპატა-იტუპა-ი-ლუგას* (ზემო ალეიპატა) ბელადი.

ტუი ატუა ირჩევა ორიდან ერთი ატუანელი სამეფო კლანის — *სალევალასის* და *საფენუნუვაოს* წარმომადგენელიდან. ამ კლანების ნათესაური კავშირი იწყება პირველი *ტატაიფიდან* — *სალამასინას* დედოფლიდან.

ტუი ატუას ტიტული — ერთ-ერთი ყველაზე ძველია სამოაში, რომლის წარმოშობა იწყება *ტაგალოალაგის* მეფეებისგან.

## სქოლიო
კატეგორია:სამოას ოლქები
ტეტიშერი

**ტეტიშერი** — ძველი ეგვიპტის დედოფალი. ტაა I-ის მეუღლე, ტაა II-ის დედა და კამოსისა და იაჰმეს I-ის ბებია. 

ტეტიშერი ზოგადად მცირე აღნაგობის ქალია, წინ წამოსული კბილებით. ეს დამახასიათებელი თვისება აქვს ყველა მის დინასტიის შთამომავლებს. ტეტიშერი ატარებდა ტიტულს „მეფის მთავარი ცოლი“. მისი შვილები ტაა II და გოგო იახოტეპი გახდნენ XVIII დინასტიის პირველი მმართველის. იაჰმეს I-ის მშობლები. ტეტიშერის შვილიშვილმა ბრძანა დაედგათ მისი სტელა რომელზეც წარწერა იყო: 

ტეტიშერი ზის დიდებულ პოზაში კვერთხით ხელში. შვილიშილმა ბებიასათვის შექმნა პირამიდა ბაღითა და ტბით გარშემორტყმული. მაგრამ იგი დაკრძალეს თებეში საოჯახო სამარხში. მისი მუმია ნაპოვნი იყო დეირ-ელ-ბაჰრში.  ტეტიშერი იყო თებეს ეროვნულ-განმათავისუფლებელი მოძრაობის ერთ-ერთი ლიდერი და აქტიურად მონაწილეობდა ეგვიპტიდან ჰიქსოსების განდევნაში. სწორედ ტეტიშერი ითვლება იმ დედოფლად რომელმაც პირველმა დაამტკიცა სამეფო კარზე ძლიერი ქალის ხელისუფლება. რამაც საბოლოო ჯამში დედოფალ ჰატშეფსუტის წარმატებული მართვა გამოიწვია.

## ლიტერატურა 
* Dodson, Hilton, The Complete Royal Families of Ancient Egypt, 2004
* Porter and Moss, Topographical Bibliography of Ancient Egyptian Hieroglyphic Texts, Statues, Reliefs and Paintings, Volume V. Upper Egypt: Sites. (1st ed.) 2004

კატეგორია:ძველი ეგვიპტის დედოფლები
მასტერსი (სნუკერი)

**მასტერსი** () — სნუკერის პროფესიონალური არარეიტინგული ტურნირი. ითვლება ყველაზე პრესტიჟულ არარეიტინგულ ტურნირად და ზოგადად სნუკერის ერთ-ერთ ყველაზე პრესტიჟულ ტურნირად. 1974/75 წლების სეზონიდან მოყოლებული შეტანილია პროფესიონალური შეჯიბრებების სიაში. ტარდება ყოველწლიურად ლონდონში, ალექსანდრა-პალასში (1979-დან 2011 წლამდე — სპორტკომპლექს უემბლიში).

## ისტორია 
პირველად ტურნირი მასტერსი გაიმართა 1975 წელს West Centre Hotel-ში, ლონდონში. მისი ორგანიზატორი იყო Benson & Hedges, რომელიც ტურნირის სპონსორად დარჩა 2004 წლამდე. 10 მონაწილიდან ფინალისტების პირველი წყვილი შეადგინეს ინგლისელმა ჯონ სპენსერმა და უელსელმა რეი რიარდონმა. დაძაბულ ორთაბრძოლაში, რომელიც დასრულდა გადამწყვეტი ფრეიმის შავ ბურთზე გადათამაშებით, სპენსერმა გაიმარჯვა. 1981 წელს ტერი გრიფიტსი 2323 მაყურებლის თვალწინ გახდა პირველი სნუკერისტი, რომელმაც მასტერსის მოგება პირველივე ცდიდან მოახერხა. ხოლო 1986 წელს კანადელმა კლიფ თორბერნმა მოხაერხა ზედიზედ მოპოვებული ტიტულების რეკორდის დამყარება — ის გახდა მასტერსის ზედიზედ ორგზის და საერთო ჯამში სამგზის ჩემპიონი.

1988 წლის მასტერსის ფინალისტს, მაიკ ჰალეტს, ძალიან არ გაუმართლა: იგი ფინალში სტივ დეივისს შეხვდა, რომელმაც მოწინააღმდეგე 9:0 გაანადგურა. თვითონ დეივისს იმ სეზონზე უკვე 6 ტიტული ჰქონდა მოგებული, ეს გამარჯვება კი ამავდროულად 23-ე „მშრალი“ მოგება გახდა.

## საპრიზო ფონდი 
მასტერსი არის ყველაზე პრესტიჟული არარეიტინგული ტურნირი და მსოფლიო ჩემპიონატის შემდეგ ყველაზე „მდიდარი“ ტურნირი, თუმცა პირველად ჩატარებისას საპრიზო ფონდმა მხოლოდ 2000 ფუნტი სტერლინგი შეადგინა. 2012 წელს ტურნირის გამარჯვებულს გადაეცა 150 000 £, ხოლო ყველაზე მსხვილი ფულადი პრიზის მფლობელი გახდა მარკ უილიამსი: 2003 წელს მან მოიგო 210 000 ფუნტი სტერლინგი.

## ფორმატი 
* პირველი რაუნდიდან (1/8) ფინალამდე — მატჩები 6 გამარჯვებამდე
* ფინალი — მატჩი 10 გამარჯვებამდე

## გამარჯვებულები 
• **მოთამაშეების მიხედვით**

## იხილეთ აგრეთვე 
* მასტერსის კვალიფიკაცია

## რესურსები ინტერნეტში 
* მასტერსი Top-snooker-ზე  
* ინფორმაცია ტურნირის შესახებ კრის ტერნერის არქივში  

## სქოლიო
ტიია

250px|მინიატიურა|ტიიას ბიუსტი ბერლინის ეგვიპტის მუზეუმიდან.
**ტიია** (ძვ. წ. 1398- 1338 წწ.) —  ეგვიპტის ფარაონის ამენჰოტეპ III-ის მთავარი მეუღლე, მან დიდი ზეგავლენა მოახდინა თავის შვილზე ამენჰოტეპ IV-ზე, რომელმაც მნიშვნელოვანი როლი შეასრულა ძველი ეგვიპტის რელიგიურ ცხოვრებაში. ითვლება რომ ტიია არ ეკუთვნის სამეფო ოჯახს, მაგრამ ხანდახან მის დედას მოიხსენიებენ, როგორც დედოფალ იაჰმე-ნეფერტარის შთამომავალს. ტიიას მამის იუიას  წარმოშობა არ არის ცნობილი, რაც ცალკეულ ეგვიპტოლოგებს აძლევს საფუძველს იმსჯელონ მის სემიტურ წარმოშობაზე. ზოგიერთ ცნობარებში მიუთთებენ, რომ იუია იყო წარმოშობით ეგვიპტის ქალაქიდან ახნინიდან, ანუ ზემო ეგვიპტიდან. ამენხოტეპ III ცოლად შეირთო ტიია, მემკვიდრე ორი წლის შემდეგ ეყოლათ. ამენხოტეპ III-ს და ტიიას ჰყავდათ ექვსი შვილი ერთ-ერთი მათგანი იყო ეხნატონი (ამენჰოტეპ IV) , რომელიც ძვ. წ. 1364 წელს გახდა ფარაონი და დაამკვიდრა ატონის კულტი.

ზოგიერთი შემონახული ცნობარიდან შეიძლება გამოვიტანოთ დასკვნა რომ ტიიას დიდი ზეგავლენა ჰქონდა თავისი მეუღლის სამეფო ტახტზე, ის აქტიურად მონაწილეობდა არა მხოლოდ ქვეყნის საზოგადოებრივ და პოლიტიკურ ცხოვრეაბში არამედ აქტიურად მონაწილეობდა დღეობებზე და ცერემონიალებზე, ყოველთვის თან დაჰყვებოდა თავის მეუღლეს მთელი ქვეყნის მასშტაბით და იგი ესწრებოდა სახელმწიფო ღონისძიებებს და დიდებულები აქებდნენ მას. შემორჩენილია წერილი რომელსაც  მითანის მეფე თუშრათა ამენხოტეპ IV-ს წერდა. წერილი ადასტურებს, რომ ტიია დიდ როლს ასრულებდა ამენჰოტეპ III-ის პოლიტიკაში.

	

 	
დედოფლის ძალა განსაკუთრებით ნათლად გამოვნილდა როდესაც მან დაიწყო საკუთარი აკლდამის მშენებლობა, დღევანდელი სუდანის ტერიტორიაზე. ის ხელმძღვანელობდა აკლდამის მშენებლობის პროცესს, მან ააღორძინა სამეფო მმართველობა ტრადიციული მეთოდებით - ააშენა ახალი ტაძარი.

## სამარხი და მუმია 
thumb|200px|left|ტიიას მუმია, ინახება კაიროში, ეგვიპტის მუზეუმში
სავარაუდოდ, თავდაპირველად ტიია დაკრძალეს ეხნატონის სამარხში, რომელიც მდებარეობს ახეტატონში. დამარხულია შვილთან ეხნატოთან და შვილიშვილთან მაკეტეტონთან ერთად.

ატონის კულტის დამხობის შემდეგ მეფის მუმიები გამოიტანეს ახეტატონიდან და გადაასვენეს მეფეთა ველზე საფლავი KV55. იქ აღმოაჩინეს ნაწერები რომელიც ეკუთვნოდა ტიიას მოოქროვილი გამოსახულებით. მუმიის ფრანგმენტები თავდაპირველად ეგონათ ქალის ხოლო შემდეგ იქნა გამოკვლეული და აღმოჩნდა მამაკაცის.  
ტიიას მუმიის იდენტიფიცირება დნმ-ის მეთოდით 2010 წლის თებერვალში მოახდინეს. ტიიას მუმია ჯერ არ გამოკვლეული რძლის გვერდითაა ჩასვენებული, რომელიც ეხნატონის ცოლია. სამარხი  საკმაოდ დაზიანებულია მძარცველების მიერ და სწორედ ამ სამარხშია დამარხული ტიიას  ქმარი ამენჰოტეპ III.

## რესურსები ინტერნეტში
*
*
*

კატეგორია:ძველი ეგვიპტის დედოფლები
კატეგორია:ამენჰოტეპ III
კატეგორია:დედა დედოფლები
აანა

**აანა** (სამოური ენა — A'ana) — სამოას ადმინისტრაციული ოლქი. მდებარეობს კუნძულ უპოლუს დასავლეთ ნაწილში, აქვს მცირე ექსკლავი (სოფელი სატუიმალუფილუფი), რომელიც გარშემორტყმულია აიგა-ი-ლე-ტაის ოლქით. ოლქის ფართობია — 193 კმ², მოსახლეობა 21 769 ადამიანი (2011 წელი). ადმინისტრაციული ცენტრი — სოფელი ლეულუმოეგა.

აანას უზენაეს ტიტულს ჰქვია ტუი აანა. ტიტული ენიჭება ფალეონოს ბელადების მიერ (ექვსთა სახლი) ლეულუმოეგაში. აანის ტრადიციული პარლამენტია — ფალე აანა, რომელიც სხდომებს ატარებს ნოფოალიაში ან ლეულუმოეგაში.

ისტორიულად, ტონგელთა შემოჭრამდე, აანას ოლქი იყო სამოაში ერთ-ერთი წამყვანი.

ტონგელთა ოკუპაციის დროს აანამ და ატუამ დაკარგეს საკუთარი გავლენა. მაგრამ ტონგელთა განდევნის შემდეგ მათი გავლენა აღდგა. საბოლოოს აანას პოზიციებმა გავლენა დაკარგეს XIX საუკუნეში.

## სქოლიო
კატეგორია:სამოას ოლქები
გიული ჩოხელი

**გიული ჩოხელი** (დ. 12 თებერვალი, 1935, თბილისი) —   ქართველი მომღერალი, საბჭოთა კავშირში პირველი ჯაზ-მომღერალი ქალი, საქართველოს სსრ დამსახურებული არტისტი (1967), ხელოვნების ქურუმის ჯილდოს მფლობელი (2015), თბილისის საპატიო მოქალაქე  (2018).

## ბიოგრაფია
გიული ჩოხელი დაიბადა  1935  წლის  12 თებერვალს,  თბილისში. ჩოხელის სასიმღერო კარიერა 1950-იანი წლების შუაში დაიწყო. ის მალევე გახდა საბჭოთა კავშირის ერთ-ერთი წამყვანი ჯაზ-მომღერალი ქალი. მისმა პოპულარობამ პიკს 1960-იანი წლების მეორე ნახევარში მიაღწია სოპოტის პოპ-ფესტივალზე შთამბეჭდავი გამოსვლის შემდეგ. ფირფიტების ჩაწერა 1970-იან წლებში დაიწყო. მისი პირველი ნამუშევარი პოლონეთში ჩაიწერა და გამოიცა. 1970-80-იან წლებში ჩოხელმა საკმაოდ ბევრი ფირფიტა გამოსცა; ძირითადად ეს ფირფიტები იქამდე არსებული ჩანაწერების კომპილაციები იყო.

## ჯილდოები
2015 წლის 28 მარტს, თბილისის ივენთჰოლში გიული ჩოხელის საიუბილეო საღამო გაიამართა და მისი სახელობის ვარსკვლავი გაიხსნა. იმავე დღეს საქართველოს კულტურისა და ძეგლთა დაცვის მინისტრმა მიხეილ გიორგაძემ ხელოვნებაში შეტანილი განსაკუთრებული წვლილისთვის გიული ჩოხელს სამინისტროს სპეციალური ჯილდო „ხელოვნების ქურუმი“ გადასცა.
2018 წლის 7 ოქტომბერს, თბილისობის დღესასწაულთან დაკავშირებულ გალაკონცერტზე გაიმართა თბილისის საპატიო მოქალაქეების დაჯილდოების ცერემონია, სადაც 15 ცნობილ ადამიანთან ერთად, თბილისის მერმა კახი კალაძემ გიული ჩოხელი თბილისის საპატიო მოქალაქის წოდებით დააჯილდოვა.

## ფილმოგრაფია
*2014: „ეს იყო სიზმარი“;
*1983: „ყვითელი ჩიტი“, სცენარის ავტორი;
*1980: „მღერის გიული ჩოხელი“.

## რესურსები ინტერნეტში
*  
*გიული ჩოხელის ვებ-გვერდი 
*დოკუმენტური ფილმი გიული ჩოხელის შესახებ
*გიული ჩოხელის კონცერტი
*გიული ჩოხელი გადაცემაში „წითელი ზონა“
*გიული ჩოხელი – ქართველი ჯაზდივა

## სქოლიო
კატეგორია:ქართველი მომღერლები
კატეგორია:დაბადებული 12 თებერვალი
კატეგორია:დაბადებული 1935
კატეგორია:საქართველოს სსრ-ის დამსახურებული არტისტები
კატეგორია:თბილისის საპატიო მოქალაქეები (2018)
კატეგორია:თბილისში დაბადებულები
გ
კატეგორია:ცოცხალი ადამიანები
ვაა-ო-ფონოტი

**ვაა-ო-ფონოტი** (სამოური ენა — Va'a-o-Fonoti) — სამოას ადმინისტრაციული ოლქი. ფართობი — 38 კმ². ოლქის მოსახლეობა 2011 წლის აღწერის მონაცემების მიხედვით შეადგენს — 1543 ადამიანს (ყველაზე მცირერიცხოვანი სამოას ოლქებს შორის). ოლქში შედის ფალაგოას სრუტის ირგვლივ მდებარე ძირითადი ტერიტორია (7 სოფელი) და მცირე სანაპირო ექსკლავი 10 კმ-ით ჩრდილო-დასავლეთით ძირითადი ტერიტორიიდან (სოფელი ფალეაპუნა). ოლქის ორივე ნაწილი მდებარეობს კუნძულ უპოლუს ჩრდილო-აღმოსავლეთში და გარშემორტყმულია ატუას ოლქით. ადმინისტრაციული ცენტრია — სოფელი სამამეა.

ოლქი ატუას გამოეყო და ჩამოყალიბდა XVI საუკუნეში, როდესაც *ფონოტიმ*, რომლებიც დაეუფლნენ *ტაფაიფას* ტიტულს, დაასაჩუქრა ატუას ამ ნაწილის ხალხი ომში გამოჩენილი მამაცობისათვის. ოლქის დასახელება სამოური ენიდან ითარგმნება, როგორც «ფონოტის გრძელი ნავი», რომელიც მოგვაგონებს ომში ამ ტერიტორიის საზღვაო ძალების მამაცობაზე. ფონოტი იყო ტიტულ ტაფაიფას მეორე მფლობელი, *სალამასინას* დედოფლის შემდეგ.

ოლქის უზენაესი ბელადი ატარებს *ტალამაივაოს* ტიტულს.

## სქოლიო
კატეგორია:სამოას ოლქები
ფაასალელეაგა

**ფაასალელეაგა** (სამოური ენა — Fa'asaleleaga) — სამოას ადმინისტრაციული ოლქი, რომელიც მდებარეობს სავაის კუნძულის აღმოსავლეთ ვაწილში. ოლქის ფართობია — 266 კმ². ოლქის მოსახლეობის რაოდენობა 2011 წლის აღწერის მონაცემებით შეადგენს — 13 736 ადამიანს. ადმინისტრაციული ცენტრია — სოფელი საფოტულაფაი, სადაც ოლქის ბელადები ატარებენ სხდომებს *ფუიფატუ მალაეში*.

ფაასალელეაგაში ცხოვრობენ კლან მალიეტოას წარმომადგენლები, ამიტომ ოლქი მჭიდროდ დაკავშირებულია ტუამასაგას ოლქთან. საფოტულაფაის უხუცესების აზრს მუდამ ითვალისწინებენ ტუამასაგას მალიეს უხუცესები *მალიეტოას* ტიტულის მფლობელის არჩევისას. საფოტულაფაის ასევე აქვს მჭიდრო კავშირი სოფელ სალეაულასთან (გაგაემაუგას ოლქი).

ოლქის ტერიტორიაზე მდებარეობს სოფელი საპაპალი, სადაც 1830 წელს შემოვიდა ჯონ უილიამსი, პირველი ქრისტიანი მისიონერი სამოას არქიპელაგზე. სოფელი საპაპალი აშენდა კლან მალიეტოას წევრების მიერ 1750 წელს, როდესაც იქ გადასახლდა მალიეტოა ტია. ზუსტად აქ 1830 წელს მალიეტოა ვაიინუპო შეხვდა კუნძულზე მოსულ ჯონ უილიამსს.

XX საუკუნეში ოლქის კიდევ ერთი სოფელი — სალელოლოგა — გახდა ცნობილი, როგორც სავაჭრო ცენტრი და სავაის კუნძულის ყველაზე დიდი პორტი.

## სქოლიო
კატეგორია:სამოას ოლქები
გაგაემაუგა

**გაგაემაუგა** (სამოური ენა — Gaga'emauga) — სამოას ადმინისტრაციული ცენტრი. ოლქი ძირითადად მდებარეობს კუნძულ სავაის ჩრდილო-აღმოსავლეთ ნაწილში. ასევე არსებობს პატარა ანკლავები კუნძულ უპოლუზე — ლეაუვაა და სალამუმუ. ოლქის საერთო ფართობია — 223 კმ². ოლქის მოსახლეობის რაოდენობა 2011 წლის აღწერის მონაცემებით შეადგენს — 7757 ადამიანს. ადმინისტრაციული ცენტრია — სოფელი სალეაულა.

ოლქის დასახელება სამოური ენიდან ითარგმნება, როგორც «მთების ახლო მხარე». ოლქის ბელადები სხდომებს ატარებენ *ვაიტუუტუუ მალაეში* ადმინისტრაციულ ცენტრ — სალეაულაში.

სალეაულას უხუცესები მხარს უჭერენ ტრადიციულ ურთიერთობას საფოტულაფაისთან (ოლქი ფაასალელეაგა), რომლებიც მონაწილეობენ *ლეტუფუგას* ტიტულის მფლობელის არჩევაში.

კუნძულ უპოლუზე მდებარე ოლქის ნაწილები, ჩამოყალიბდნენ მატავანუს ვულკანის ამოფრქვევის შედეგად. ლავის ნაკადებმა თავის გზაზე გაანადგურეს სოფლები, ისინი გადააქციეს ლავის მინდვრებად, რომლებიც დღესაც კი ჩანს. ამ რაიონების მოსახლეობა გადაასახლეს კუნძულ უპოლუზე, სადაც დაარსდნენ სოფლები ლეაუვაა და სალამუმუ. გადასახლების მიუხედავად, მათ შეინარჩუნეს ტრადიციული კავშირი გაგაემაუგას ოლქთან.

## სქოლიო
კატეგორია:სამოას ოლქები
სატუპაიტეა

**სატუპაიტეა** (სამოური ენა — Satupa'itea) — სამოას ადმინისტრაციული ოლქი. ოლქის მოსახლეობის რაოდენობა 2011 წლის აღწერის მონაცემებით შეადგენს — 5304 ადამიანს. შედგება ორი ტერიტორიისგან კუნძულ სავაიზე. ოლქის საერთო ფართობია — 127 კმ². ადმინისტრაციული ცენტრია — სოფელი გაუტავაი.

ოლქის უზენაესი ბელადი ატარებს ტონუმაიპეას ტიტულს.

## სქოლიო
კატეგორია:სამოას ოლქები
გაგაიფომაუგა

**გაგაიფომაუგა** (სამოური ენა — Gaga'ifomauga) — სამოას ადმინისტრაციული ოლქი, რომელიც მდებარეობს კუნძულ სავაის ჩრდილოეთით. ოლქის ფართობია — 365 კმ². ოლქის მოსახლეობის რაოდენობა 2011 წლის აღწერის მონაცემებით შეადგენს — 5035 ადამიანს. ადმინისტრაციული ცენტრია — სოფელი აოპა.

## სქოლიო
კატეგორია:სამოას ოლქები
ვაისიგანო

**ვაისიგანო** (სამოური ენა — Vaisigano) — სამოას ადმინისტრაციული ცენტრი. მდებარეობს კუნძულ სავაის დასავლეთში. ესაზღვრება გაგაიფომაუგას და სატუპაიტეას ოლქებს. ოლქის ადმინისტრაციული ცენტრია — სოფელი ასაუ.

ოლქის მოსახლეობის რაოდენობა 2011 წლის აღწერის მონაცემებით შეადგენს 6759 ადამიანს. ოლქის ფართობი შეადგენს 178 კმ²-ს.

სოფელ აუალასთან მდებარეობს ნაკრძალი კუებისათვის. კუნძულის აღმოსავლეთ დაბოლოებაში სოფელ ფალეალუპოს რაიონში იზრდება ტროპიკული ტყე.

## სქოლიო
კატეგორია:სამოას ოლქები
კალანდია

საკუთარი სახელი **კალანდია** შეიძლება აღნიშნავდეს ერთ-ერთ შემდეგ პიროვნებათაგანს:

* არტემ კალანდია — ქართველი ქიმიკოსი
* გენო კალანდია — ქართველი პოეტი, დრამატურგი
* გიორგი კალანდია — ქართველი ისტორიკოსი
* გიორგი კალანდია — ქართველი ფეხბურთელი
* ზაურ კალანდია — ქართველი მწერალი
* რენე კალანდია — ქართველი პოეტი, მთარგმნელი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
შავი ქიაზმოდონი

**შავი ქიაზმოდონი** () — ღრმა წყლის თევზი ქიაზმოდონისებრთა ოჯახისა. წაგრძელებული ფორმის წვრილი თევზია. სხეულის მაქსიმალური სიგრძე 25 სმ აღწევს. მოყავისფრო-მოშავო ფერისაა. იკვებება ძვლიანი თევზებით. კვერცხისმდებელი თევზია. ტოფობს პელაგიალში. ბინადრობს მსოფლიო ოკეანის ტროპიკულ და სუბტროპიკულ წყლებში მეზოპელაგიურ და ბათიპელაგიურ ზონებში, 700-იდან 2745 მ სიღრმემდე. აქვს ძლიერ ელასტიკური კუჭი, რის გამოც შეუძლია საკუთარ სხეულთან შედარებით 6-12-ჯერ მეტი წონისა და 2-ჯერ მეტი სიგრძის თევზის ჩაყლაპვა. აღსანიშნავია, რომ 2007 წელს დიდი კაიმანის სიახლოვეს იპოვეს 19 სმ სიგრძის მკვდარი შავი ქიაზმოდონი, რომლის კუჭში მოთავსებული იყო 86 სმ სიგრძის გველისებრი სკუმბრია ().

## სქოლიო
კატეგორია:ქორჭილასნაირნი
კარლოვაცის წმინდა ნიკოლოზის ეკლესია

მინი|აღდგენილი ეკლესია
**წმინდა ნიკოლოზის ეკლესია** () — სერბული მართლმადიდებელი ეკლესია კარლოვაცში, ცენტრალურ ხორვატიაში. თავდაპირველი ეკლესია (რომელიც 1993 წელს დაანგრიეს) წმინდა ნიკოლოზის სახელზე აგებული იყო 1787 წელს. 2007 წელს ეკლესია სრულად აღადგინეს.

## ისტორია 
ადგილობრივმა სერბულმა დიასპორამ მიწა ეკლესიისთვის 1781 წელს შეიძინა, 1784 წელს მოითხოვეს მშენებლობის ნებართვა და 1785–ში დაიწყო მშენებლობა. ეკლესიის მშენებლობა 1787 წელს დასრულდა  და 1803 წლიდან დაიწყო წირვების ჩატარება.
| constructed_date = 1803
[მინი|ეკლესიის ნანგრევები 2005 წელს.

## იხილეთ აგრეთვე 
*[კარლოვაცი
*ხორცვატიის სერბები

## სქოლიო 
კატეგორია:ხორვატიის ეკლესიები
ედუარდ სტრელცოვი

**ედუარდ ანატოლის ძე სტრელცოვი** (; დ. 21 ივლისი, 1937, პეროვო — გ. 22 ივლისი, 1990, მოსკოვი) — საბჭოთა რუსი ფეხბურთელი, თამაშობდა თავდამსხმელის პოზიციაზე. იცავდა მოსკოვის „ტორპედოსა“ და საბჭოთა კავშირის ეროვნული ნაკრების ღირსებას. მელბურნის 1956 წლის ოლიმპიური ჩემპიონი. საბჭოთა კავშირის სპორტის დამსახურებული ოსტატი (1957). ითვლება ერთ-ერთ საუკეთესო მოთამაშედ საბჭოთა ფეხბურთის ისტორიაში.

## საკლუბო კარიერა
სტრელცოვმა კარიერა დაიწყო მოსკოვის „ტორპედოში“, სადაც 1954–58 და 1965–70 წლებში თამაშობდა. საკავშირო პირველობებზე ჩაატარა 222 მატჩი და გაიტანა 99 გოლი. 1965 წელს „ტორპედოსთან“ ერთად გახდა საბჭოთა კავშირის ჩემპიონი, ხოლო 1968 წელს საბჭოთა კავშირის თასი მოიპოვა.

## სანაკრებო კარიერა
საბჭოთა კავშირის ნაკრების შემადგენლობაში სტრელცოვმა 1955–1968 წლებში ჩაატარა 38 მატჩი და გაიტანა 25 გოლი. 1956 წელს მოიპოვა ოლიმპიური თამაშების ოქროს მედალი.

## სანაკრებო სტატისტიკა
## თამაშის სტილი და შეფასებები
სპორტული ჟურნალისტებისა და სპეციალისტების შეფასებით, ედუარდ სტრელცოვი იყო საბჭოთა კავშირის ფეხბურთის ისტორიაში ერთ-ერთი ყველაზე უფრო ძლიერი და თვითმყოფადი თავდამსხმელი, რომელიც ტექნიკური, ტაქტიკური და ფიზიკური მომზადების მხრივ ერთმნიშვნელოვნად აღემატებოდა საკავშირო ჩემპიონატში მის პოზიციაზე მოთამაშე ფეხბურთელებს. 

მოედნის შესანიშნავი ხედვა, დახვეწილ ტექნიკასთან ერთად, საშუალებას აძლევდა მას ზუსტი პასებით მოემარაგებინა თანაგუნდელები თითქმის ნებისმიერი პოზიციიდან. იყო უნივერსალური თავდამსხმელი, რომელსაც თანაბრად შეეძლო, როგორც შეტევის წარმართვა და ორგანიზება, ასევე შედეგიანად დასრულება. მისი ყოფნა მოედანზე დიდწილად განსაზღვრავდა თანაგუნდელთა საბრძოლო განწყობას და გუნდის წარმატებას.

## მიღწევები
### საკლუბო
;  ტორპედო მოსკოვი
* საბჭოთა კავშირის ჩემპიონი: 1965
* საბჭოთა კავშირის ვიცე-ჩემპიონი: 1957
* საბჭოთა კავშირის თასის მფლობელი: 1968
* საბჭოთა კავშირის თასის ფინალისტი: 1966

### სანაკრებო
;  საბჭოთა კავშირი 
* ოლიმპიური თამაშების ჩემპიონი: 1956

### ინდივიდუალური
* საბჭოთა კავშირის საუკეთესო ფეხბურთელი: 1967, 1968
* საბჭოთა კავშირის ჩემპიონატის საუკეთესო ბომბარდირი: 1955

## პერიოდიკა
* 

## რესურსები ინტერნეტში 
* Footballfacts.ru
* Эдуард Стрельцов: Вижу Поле... 
* Как Стрельцов после пяти лет тюрьмы стал лучшим футболистом СССР

## სქოლიო
კატეგორია:დაბადებული 21 ივლისი
კატეგორია:დაბადებული 1937
კატეგორია:გარდაცვლილი 22 ივლისი
კატეგორია:გარდაცვლილი 1990
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:საბჭოთა კავშირის ნაკრების ფეხბურთელები
კატეგორია:მოსკოვის ტორპედოს ფეხბურთელები
კატეგორია:ერთი კლუბის ფეხბურთელები
კატეგორია:საბჭოთა კავშირის სპორტის დამსახურებული ოსტატები
კატეგორია:გრიგორი ფედოტოვის კლუბის წევრები
კატეგორია:საპატიო ნიშნის ორდენის კავალრები
კატეგორია:მოსკოვში გარდაცვლილები
გიორგი კალანდია (ფეხბურთელი)

**გიორგი კალანდია** (დ. 18 იანვარი, 1993, სოხუმი) — ქართველი ფეხბურთელი, მცველი. უთამაშია „ვიტ ჯორჯიას“, ქობულეთის „შუქურას“, „შევარდენი-1906“-ისა და „გარეჯის“ რიგებში.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1993
კატეგორია:ქართველი ფეხბურთელები
კატეგორია:ვიტ ჯორჯიას ფეხბურთელები
კატეგორია:დაბადებული 18 იანვარი
კატეგორია:ეროვნული ლიგის ფეხბურთელები
კატეგორია:ქობულეთის შუქურას ფეხბურთელები
კატეგორია:თბილისის შევარდენის ფეხბურთელები
კატეგორია:სოხუმში დაბადებულები
კატეგორია:კალანდიები
NME

***New Musical Express***, შემოკლებით ***NME*** — ყოველკვირეული ბრიტანული მუსიკალური ჟურნალი, დაარსებული თეოდორ ინგემის მიერ 1952 წლის მარტში. იგი უფრო მეტად ასოცირებულია როკ, ალტერნატიულ და ინდი მუსიკასთან. თავდაპირველად ატარებდა გაზეთის სახეს, მაგრამ 1980-იანებიდან ჟურნალის სახე შეიძინა.

## იხილეთ აგრეთვე
* NME-ს წლის ალბომი

## რესურსები ინტერნეტში
* 


კატეგორია:ბრიტანული მუსიკალური ჟურნალები
კატეგორია:1952 წელს დაარსებული ჟურნალები
კატეგორია:ყოველკვირეული ჟურნალები
ქირია

საკუთარი სახელი **ქირია** შეიძლება აღნიშნავდეს ერთ-ერთ შემდეგ პიროვნებათაგანს:

* დავით ქირია — ქართველი ფეხბურთელი
* ირაკლი ქირია — ქართველი ფეხბურთელი
* ნიკოლოზ ქირია — ქართველი ფეხბურთელი
* შალვა ქირია — საბჭოთა ავიაციის გენერალ-მაიორი
* ჯემალ ქირია — ქართველი მწერალი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
პალაული

**პალაული** (სამოური ენა — Palauli) — სამოას ადმინისტრაციული ოლქი. შედგება ორი ტერიტორიისგან, რომლებიც მდებარეობენ კუნძულ სავაის სამხრეთ ნაწილში. ოლქის საერთო ფართობია — 523 კმ². ოლქის მოსახლეობის რაოდენობა 2011 წლის აღწერის მონაცემებით შეადგენს — 9357 ადამიანს. ოლქის ადმინისტრაციული ცენტრია — ვაილოა ი პალაული.

ოლქის უზენაესი ბელადი ატარებს ლილომაიავას ტიტულს.

## სქოლიო
კატეგორია:სამოას ოლქები
გიორგი გეთიაშვილი

**გიორგი გეთიაშვილი** (დ. 7 მარტი, 1990) — ქართველი ფეხბურთელი, თბილისის „ლოკომოტივის“ ცენტრალური მცველი, ასევე შეუძლია საყრდენი ნახევარმცველის პოზიციაზე თამაში.

## ტიტულები 
* უმაღლესი ლიგა, მეორე ადგილი (2): 2009/2010, 2010/2011
* საქართველოს თასის ფინალისტი (1): 2009/2010
* საქართველოს სუპერთასის ფინალისტი (1): 2009/2010

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი ლოკომოტივის ოფიციალურ საიტზე 

კატეგორია:დაბადებული 1990
კატეგორია:ქართველი ფეხბურთელები
კატეგორია:თბილისის დინამოს ფეხბურთელები
კატეგორია:ვიტ ჯორჯიას ფეხბურთელები
კატეგორია:თბილისის ლოკომოტივის ფეხბურთელები
კატეგორია:დაბადებული 7 მარტი
ენდი უირი

**ენდი უირი** () (დ.  	16 ივნისი,  1972) — ამერიკელი მწერალი. პოპულარული გახდა რომანით — „*მარსელი*“.

## ბიოგრაფია 
ენდი უირი დაიბადა ქალაქ დეივისში და გაიზარდა ქალაქ ლივერმორში. საშუალო სკოლაში მან დაიწყო კომპიუტერის შესწავლა. 15 წლის ასაკში პროგრამისტად მოეწყო სანდიის ეროვნულ ლაბორატორიებში, ლივერმორში.

შეისწავლიდა ინფორმატიკას კალიფორნიის უნივერსიტეტში სან-დიეგოში, მუშაობდა მრავალ პროგრამულ კომპანიაზე, მათ შორის AOL-სა და Blizzard-ზე (უირი იყო „Warcraft 2-ის“ ერთ-ერთი პროგრამისტი). ამჟამად ცხოვრობს მაუნტინ-ვიუში, მუშაობს ფირმა MobileIron-ში.

გატაცებულია რელატივისტური ფიზიკის, ორბიტული მექანიკისა და პილოტირებადი კოსმონავტიკის ისტორიის შესწავლით.

## ბიბლიოგრაფია
* 2011 — *მარსელი*

## რესურსები ინტერნეტში
* ენდი უირის ოფიციალური საიტი

## სქოლიო
კატეგორია:ამერიკელი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
პატრიკ მაკ-ჰეილი

**პატრიკ „პეტ“ მაკ-ჰეილი** (დ. 17 ნოემბერი, 1983) — მწერალი, კადრირებების ავტორი, ანიმატორი და დამოუკიდებელი რეჟისორი. იგი უფრო მეტად ცნობილია, როგორც ყოფილი მწერალი და სერიალის „Adventure Time“ შემოქმედებითი რეჟისორი. იგი აგრეთვე არის მინი-სერიალის „ღობის მიღმა“ ავტორი. 

## ფილმოგრაფია
### ტელევიზია
## რესურსები ინტერნეტში
*პატრიკ მაკ-ჰეილის საიტი
*პატრიკ მაკ-ჰეილის Twitter
*პატრიკ მაკ-ჰეილის Vimeo

კატეგორია:დაბადებული  17 ნოემბერი
კატეგორია:დაბადებული 1983
კატეგორია:თავგადასავლების დრო
კატეგორია:ამერიკელი რეჟისორები
კატეგორია:ამერიკელი ანიმატორები
კატეგორია:ამერიკელი სცენარისტები
კატეგორია:ცოცხალი ადამიანები
ბაღის ღობის მიღმა (ტელესერიალი)

***ბაღის ღობის მიღმა*** () — ამერიკული ანიმაციური მინი-სერიალი, რომელიც Cartoon Network-ისთვის პატრიკ ჰეილის მიერ შეიქმნა. სერიალში ასახულია ორი ძმის ამბავი. ისინი შინ დასაბრუნებელი გზის ძიებისას მოგზაურობენ უცნაურ ტყეში.

## რესურსები ინტერნეტში
* ეპიზოდები Cartoon Network-ის საიტზე 
* 
* 

კატეგორია:2010-იანი წლების ამერიკული ანიმაციური ტელესერიალები
კატეგორია:2014 წელს დაწყებული ამერიკული ანიმაციური სერიალები
კატეგორია:2014 წელს დასრულებული ამერიკული ანიმაციური სერიალები
კატეგორია:ამერიკული საბავშვო ანიმაციური სერიალები
კატეგორია:ამერიკული ანიმაციური მინი-სერიალები
კატეგორია:ამერიკული სატელევიზიო მინი-სერიალები
კატეგორია:Cartoon Network Studios-ის სერიალები და პერსონაჟები
კატეგორია:სატელევიზიო გადაცემები ანთროპომორფული პერსონაჟებით
კატეგორია:მუსიკალური ანიმაციური სერიალები
კატეგორია:Warner Bros. Television-ის ტელესერიალები
ისეტი

**ისეტი** — ძველი ეგვიპტის პრინცესა და დედოფალი. ამენჰოტეპ III-ისა და ტიიას ქალიშვილი. ეხნატონის და. 

34 წლის ასაკში გახდა მამამისის ცოლი და მიიღო მთავარი ცოლის სტატუსი.

მისი გამოსახულება აღმოჩენილია სოლების ტაძარში, სადაც გამოსახულია თავის მშობლებთან და დასთან, ჰენუტანებთან ერთად. მამამისის გარდაცვალების შემდეგ მოიხსენიება მხოლოდ ერთხელ. 

## ლიტერატურა 
* Aidan Dodson & Dyan Hilton, The Complete Royal Families of Ancient Egypt, Thames & Hudson, 2004

## სქოლიო
კატეგორია:ძველი ეგვიპტის დედოფლები
კატეგორია:ამენჰოტეპ III
ბაკეტატონი

250px|მინიატიურა|მოქანდაკე ჰუია ამთავრებს ბაკეტატონის ქანდაკებას.
**ბაკეტატონი** — ძველი ეგვიპტის XVIII დინასტიის პრინცესა. ვარაუდობენ, რომ იგი არის ამენჰოტეპ III-ისა და მისი მთავარი ცოლის ტიიას უმცროსი ქალიშვილი. ამგვარად ის გამოდის ეხნატონის და. მისი სახელი ითარგმნება, როგორც „ატონის მოსამსახურე“. მისი სურათი ასევე აღმოჩენილია ორ საბანკეტო გამოსახულებაზე. ერთ-ერთ გამოსახულებაზე დედოფალი ტიია ზის ფარაონ ეხნატონისა და ნეფერტიტის წინაშე. ერთ-ერთ სცენაში ბაკეტატონი ზის დედამისთან ახლოს. ჩრდილოეთის კედელზე გამოსახულია სამეფო ოჯახი. მარჯვნივ ზის ამენჰოტეპ III, მის წინ ტიია და მასთან ახლოს ბაკეტატონი. 

ბაკეტატონის ერთადერთი ტიტულია „მეფის საყვარელი შვილი“, სავარაუდოდ იგი გარდაიცვალა ახალგაზრდა. იგი არ მოიხსენიება არცერთ დოკუმენტში არც დედამისის ტიიას გარდაცვალების შემდეგაც.  არსებობს ვარაუდიც, რომ ბაკეტატონი იგივე ნებეტაჰია, ამენჰოტეპ III-ის უმცროსი შვილი, მაგრამ ეს ვარაუდი არ დასტურდება. 

სხვა ვარაუდით, შესაძლებელია ბაკეტატონი არის ეხნატონისა და მისი მეორე ცოლის კიიას შვილი. 

## სქოლიო
კატეგორია:ამენჰოტეპ III
ილია ბუზალაძე

**ილია ბუზალაძე** (დ. 29 თებერვალი, 1992, გორი) — ქართველი ფეხბურთელი, გორის „დილას“ თავდამსხმელი.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 29 თებერვალი
კატეგორია:დაბადებული 1992
კატეგორია:ქართველი ფეხბურთელები
კატეგორია:გორის დილას ფეხბურთელები
კატეგორია:ცხინვალის ფეხბურთელები
იაჰმეს-მერიტამონი

მინიატიურა|იაჰმეს-მერიტამონის ქანდაკება
**იაჰმეს-მერიტამონი** ან **აჰმეს-მერიტ-ამონი** — იაჰმეს I-ის ქალიშვილი და ამენჰოტეპ I-ის, მეთვრამეტე დინასტიის ფარაონის და და მეუღლე. 

თავისი მშობლებისაგან მას მემკვიდრეობით ერგო „ღმერთ ამონის ცოლის“ ტიტული. ამის გარდა, მას ჰქონდა „მეფის ქალიშვილის“, „მეფის დის“ „ორი მიწის დიასახლისის“ „მეფის მთავარი ცოლის“ და „ღმერთის ცოლის“ ტიტულები.

იაჰმეს მერიტამონის მუმია აღმოჩენილია მუყაოს კუბოში დეირ-ელ-ბაჰრიში. აღმოჩენა შეისწავლეს კომპიუტერული ტომოგრაფიის საშუალებით, რის შედეგადაც გახდა ცნობილი, რომ იაჰმოს მერიტამონი დაიღუპა ათეროსკლეროზით. ანალიზმა ასევე აჩვენა, რომ იგი გარდაიცვალა ორმოცი წლის ასაკში. 

იაჰმეს მუმია და სარკოფაგი ამჟამად იმყოფება კაიროში, კერძოდ ეგვიპტის მუზეუმში.  

## ლიტერატურა 
* Aidan Dodson & Dyan Hilton: The Complete Royal Families of Ancient Egypt. Thames & Hudson, 2004, ISBN 0-500-05128-3
* Tyldesley, Joyce. Chronicle of the Queens of Egypt. Thames & Hudson. 2006, ISBN 0-500-05145-3

## სქოლიო
კატეგორია:ძველი ეგვიპტის დედოფლები
მესიე 7

**მესიე 7** (ან **M7**, ასევე **NGC 6475** და ზოგჯერ ცნობილი,როგორც **პტოლემეს გროვა**) — ვარსკვლავების ღია გროვა ღრიანკალის თანავარსკვლავედში. მისი დანახვა შეუიარაღებელი თვალითაც შესაძლებელია. M7 ცნობილია ანტიკური პერიოდიდან. ძვ.წ.აღ. 130 წ. პტოლემემ ის პირველად აღწერა და ნისლეულს შეადარა. ხოლო 1654 წელს იტალიელმა ასტრონომმა ჯოვანი ბატისტა ჰოდიერნამ მასში დათვალა 30 ვარსკვლავი. 1764 წელს კი ჩარლ მესიემ ეს გროვა შეიტანა თავის კატალოგში და ჩართო ჩამონათვალში M7-ის სახელწოდებით. ინგლისელმა ასტრონომმა ჯონ ჰერშელმა მას უწოდა „უხეშად მიმოფანტული ვარსკვლავების გროვა“. გროვა ითვლის დაახლოებით 80 ვარსკვლავს. ამ გროვამდე მანძილი 980 სინათლის წელია, მისი ეს დაახლოებითი მანძილი შეესაბამება ნამდვილი დიამეტრის 25 სინათლის წელიწადს. გროვის მიზიდვის რადიუსი არის 40.1 სინათლის წელი, მასა კი მზის მასას 735-ჯერ აღემატება. გროვის ასაკი დაახლოებით 200 მილიონი წელია. გროვა შეიცავს  მზის მსგავს ელემენტებს გარდა წყალბადისა და ჰელიუმისა.

Open-cluster-Messier-7.jpeg
The_star_cluster_Messier_7.jpg

## სქოლიო
კატეგორია:ღრიანკალის თანავარსკვლავედი
კატეგორია:ვარსკვლავთგროვები
ჰენუტანები

[thumb|[ამენჰოტეპ III-ისა და ტიიას კოლოსალუი ქანდაკება, მათ შორის ზის ჰენუტანები. ეგვიპტის მუზეუმი]] 
**ჰენუტანები** („ორივე მიწის ქალბატონი“) — ამენჰოტეპ III-ის მესამე შვილი სიტამონისა და ისეტის შემდეგ. მისი კოლოსალური ქანდაკება აღმოაჩინეს მედინეთ-აბუში. ეს არის ტახტზე მჯდომი ამენჰოტეპ III-ისა და მისი ცოლის ტიიას შვიდმეტრიანი სკულპტურა. მათთან ერთად არის მათი სამი ქალიშვილი მარჯვნივ ნებეტაჰი, ცენტრში ჰენუტანები, ხოლო მარცხნივ  მდებარე შვილის სახელი დაკარგულია. ჰენუტანები ასევე გამოსახულია სარდიონის  დაფაზე სოლების ტაძარში თავის და ისეტთან ერთად.  

მამის გარდაცვალების შემდეგ აღარ მოიხსენიება. 

## სქოლიო
კატეგორია:ამენჰოტეპ III
კახარუროს რაიონი

**კახარუროს რაიონი** () — რაიონი პერუში, ამასონასის რეგიონის უტკუბამბის პროვინციაში. მდებარეობს ზღვის დონიდან 490 მეტრზე. 2007 წლის მონაცემებით, მოსახლეობა 26 735 ადამიანს შეადგენდა, სიმჭიდროვე 15,16 ადამიანი კმ²-ზე. ფართობი 1 763,23 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 

კატეგორია:ამასონასის რეგიონის რაიონები
კატეგორია:უტკუბამბის პროვინციის რაიონები
იაჰმეს-სიტკამოსი

მინიატიურა|იაჰმეს-სიტკამოსის მუმია
**იაჰმეს-სიტკამოსი**, *სიტკამოსი* — ძველი ეგვიპტის XVII დინასტიის პრინცესა და XVIII დინასტიის დედოფალი. თუ ვიმსჯელებთ მისი სახელიდან გამომდინარე, იგი იყო ფარაონ კამოსის ქალიშვილი. მისი სახელი ითარგმნება, როგორც „კამოსის ქალიშვილი“.

## ბიოგრაფია 
ყველა სარწმუნო წყაროს მიხედვით ის იყო იაჰმოსის მეუღლე, რომელიც იყო მისი ბიძა ან ბიძაშვილი. ის ატარებდა შემდეგ ტიტულებს: „მეფის მეუღლე“, „მეფის და“ და „მეფის ქალიშვილი“. ასევე იგი ატარებდა „ღმერთ ამონის მეუღლის“ ტიტულს, რომელიც მიიღო გარდაცვალების შემდეგ. 

სიტკამონის ნეშტი აღმოაჩინეს 1881 წელს დეირ-ელ-ბაჰრიში, DB-320 აკლდამაში. ის იმყოფებოდა პედიამუნის სახელობის საკროფაგში, რომელიც ცხოვრობდა XXI დინასტიაში. მისი მუმია აღმოაჩინა გასტონ მასპერომ 1886 წლის 19 ივნისს. სიტკამონი, ყველა მეცნიერის შეფასებით იყო 30 წლის, როდესაც გარდაიცვალა. გრაფტონ ელიოტი მას აღწერს როგორც მამაკაცური თვისებების მქონეს. მუმია დაზიანებული იყო სამარხის მძარცველების მიერ. 

## რესურსები ინტერნეტში
* იაჰმეს-სიტკამოსის მუმია

## სქოლიო
კატეგორია:ძველი ეგვიპტის დედოფლები
მორავიის მარკა

**მორავიის მარკა** (; ) — ქვეყანა რომელიც მდებარეობდა ცენტრალურ ევროპაში, მორავიის რეგიონში. დღეისთვის მისი ტერიტორიის უმეტესობა მოქცეულია ჩეხეთის შემადგენლობაში. მორავიის მარკა ძირითადად არსებობდა, როგორც საღვთო რომის იმპერიის გავლენის სფერო. 1804 წლიდან ის გახდა ჯერ ავსტრიის იმპერიის, შემდგომ კი — ავსტრია-უნგრეთის იმპერიის ნაწილი. პირველ მსოფლიო ომში ცენტრალური ძალის დამარცხების შემდეგ მორავიის მარკა გახდა ჩეხოსლოვაკიის რესპუბლიკის ნაწილი.

## იხილეთ აგრეთვე 
* ბოჰემიის სამეფო

## ლიტერატურა 
* 
* 

## რესურსები ინტერნეტში 
* მორავიის ისტორია — Worldstatesmen

კატეგორია:1182 წელს დაარსებული ქვეყნები და ტერიტორიები
კატეგორია:1918 წელს გაუქმებული ქვეყნები და ტერიტორიები
კატეგორია:მორავია
კატეგორია:ჩეხეთის ისტორია
ბეჭდების მბრძანებელი: მეფის დაბრუნება (საუნდტრეკი)

ფილმის **„ბეჭდების მბრძანებელი: მეფის დაბრუნება“** საუნდტრეკი გამოვიდა 2003 წლის 25 ნოემბერს. მისი კომპოზიტორი, ორკესტრირების ავტორი და დირიჟორია ჰოვარდ შორი. მუსიკას ასრულებენ ლონდონის ფილარმონიული ორკესტრი, ლონდონის ხმები და ლონდონის ორატორული სკოლის მოსწავლეების გუნდი. ალბომი გამოვიდა სტანდარტული სახით და სპეციალური გამოცემის ფორმით, რომელშიც შეტანილია DVD ენი ლენოქსის სიმღერით „Use Well the Days“, სიმღერების ტექსტებით, ფოტო გალერეით და კინოტრილოგიის სუპერტრეილერით.

## სიმღერების სია
## იხილეთ აგრეთვე
* ბეჭდების მბრძანებლის ფილმების სერიის მუსიკა

## ჩარტები და სერტიფიცირებები 
### ჩარტები 
### სერტიფიცირებები
## სქოლიო
კატეგორია:2003 წლის საუნდტრეკები
კატეგორია:ბეჭდების მბრძანებლის მუსიკა
კატეგორია:ჰოვარდ შორის საუნდტრეკები
სნუკერისტების ოფიციალური რეიტინგი 2008-2009 წლების სეზონზე

**სნუკერისტების ოფიციალური რეიტინგი 2008-2009 წლების სეზონზე** წარმოადგენს სნუკერისტების მიერ სეზონის განმავლობაში დაგროვებული რეიტინგული ქულების ჯამს.

## ტოპ-32 
## რესურსები ინტერნეტში 
* რეიტინგი 
* რეიტინგი კრის ტერნერის არქივში  

კატეგორია:სნუკერისტების მსოფლიო რეიტინგი
კატეგორია:2008 წელი სნუკერში
კატეგორია:2009 წელი სნუკერში
ნებეტაჰი

**ნებატაჰი** — ამენჰოტეპ III-ისა და ტიიას უმცროსი შვილი. ეხნატონის უმცროსი და. მისი სახელი ითარგმნება, როგორც „სასახლის ქალბატონი“.  მისი გამოსახულებები ჯერ კიდევ არ არის აღმოჩენილი თავისი დებისაგან განსხვავებით. მისი ერთადერთი გამოსახულება შემორჩენილია მედინათ-აბუში აღმოჩენილ კოლოსალურ ქანდაკებაზე. სადაც გამოსახულია მშობლებთან და დებთან ერთად. 

არსებობს მოსაზრება, რომ ნებატაჰი არის იგივე ბაკეტატონი, რომელმაც ახალისახელი მიიღო ძმის რელიგიური რეფორმის შემდეგ. ამ მოსაზრებას ამყარებს ის ფაქტიც, რომ ბაკეტატონი რეფორმამდე არსად არ მოიხსენიება. 

## ლიტერატურა 
*Hermann Ranke: Die Ägyiptischen Personennamen. (Verlag von J. J. Augustin in Glückstadt, 1935)
*Aidan Dodson & Dyan Hilton, The Complete Royal Families of Ancient Egypt, Thames & Hudson 2004 
*O'Connor, David & Cline, Eric., Amenhotep III: Perspectives on his Reign, University of Michigan, 1998  
*Joyce Tyldesley: Nefertiti – Egypt's Sun Queen, Viking Adult (1999

## რესურსები ინტერნეტში 
* ეგვიპტის მეთვრამეტე დინასტია

## სქოლიო
კატეგორია:ძველი ეგვიპტის პრინცესები
კატეგორია:ეგვიპტის მეთვრამეტე დინასტიის პრინცესები
Pearls of Passion

***Pearls of Passion***  — შვედური პოპ-როკ დუეტ როქსეტის სადებიუტო ალბომი. იგი გამოვიდა 1986 წლის 31 ოქტომბერს . 2009 წელს გამოიცა ალბომის რემასტერი.

## სიმღერების სია
;ორიგინალური CD გამოცემა

## სქოლიო 
კატეგორია:როქსეტის ალბომები
კატეგორია:1986 წლის სადებიუტო ალბომები
კატეგორია:EMI Records-ის ალბომები
18 Greatest Hits (სანდრას ალბომი)

***18 Greatest Hits*** — გერმანელი მომღერალ სანდრას სიმღერების კომპილაცია. გამოიცა 1992 წლის. 12 ოქტომბერს. კომპილაციაში შეტანილია სიმღერა „Johnny Wanna Live“-ის ახალი ვერსია, რომელიც აგრეთვე ალბომის სინგლის სახით გამოვიდა.

## სიმღერების სია
ყველა სიმღერის ავტორი — მიხაელ კრეტუ, გარდა სიმღერების 4, 5 და 7, პროდიუსერები — კრეტუ და არმანდ ფოლკერი

## სქოლიო
კატეგორია:1992 წლის კომპილაციური ალბომები
კატეგორია:2003 წლის კომპილაციური ალბომები
კატეგორია:სანდრას კომპილაციური ალბომები
კატეგორია:Virgin Records-ის კომპილაციური ალბომები
კატეგორია:ალბომები მიხაელ კრეტუს პროდიუსერობით
ხორვატიის სერბები

**ხორვატიის სერბები** ნა ხორვატიელი სერბები — ხორვატიაში მცხოვრები ეროვნული უმცირესობა. შუასაუკუნეებამდე ხორვატიაში იყო მნიშვნელოვანი სერბული მოსახლეობა. მათი რაოდენობა ასევე 1991–1995 წლებში ხორვატიის დამოუკიდებლობისთვის ომის დროსაც შემცირდა. ხორვატიაში არსებობდა დე ფაქტო დამოუკიდებელი სახელმწიფო სერბთა რესპუბლიკა კრაინა სადაც უმეტესობას სერბები შეადგენდნენ.

## დემოგრაფიული მონაცემები 
2011 წლის აღწერის მიხედვით ხორვატიის მოსახლეობის 4.4% (186,633) წარმოადგენდა სერბს. 1991–1995 წლების ომამდე აღწერების მიხედვით მათი რაოდენობა შეადგენდა მოსახლეობის 12,2%–ს (581,663).

Serbs in Croatia 1991 (modern administrative division).jpg|სერბების განსახლება ხორვატიაში 1991 წელს.
Serbs in Croatia.jpg|სერბები ხორვატიაში 2011 წელს.
Serbian language in municipalities in Croatia.jpg|მუნიციპალიტეტები სადაც სერბული ოფიციალური ენაა

## ლიტერატურა 
* 
*Ilić, J. 2006, "The Serbs in Croatia before and after the break-up of Yugoslavia", Zbornik Matice srpske za društvene nauke, no. 120, pp. 253-270.
*Ivanović-Barišić, M.M. 2004, "Serbs in Croatia: Ethnological reflections", Teme, vol. 28, no. 2, pp. 779-788.
*Stojanović, M. 2003-2004, "Serbs in Eastern Croatia", Glasnik Etnografskog muzeja u Beogradu, no. 67-68, pp. 387-390.
*Lajić, I.& Bara, M. 2010, "Effects of the war in Croatia 1991-1995 on changes in the share of ethnic Serbs in the ethnic composition of Slavonia", Stanovništvo, vol. 48, no. 1, pp. 49-73.
*Berber, M., Grbić, B.& Pavkov, S. 2008, "Changes in the share of ethnic Croats and Serbs in Croatia by town and municipality based on the results of censuses from 1991 and 2001", Stanovništvo, vol. 46, no. 2, pp. 23-62.
* Karl Freiherr von Czoernig: "Ethnographie der österreichischen Monarchie", Vol. II, III, Wien, 1857
* *Development of Astronomy among Serbs II*, Publications of the Astronomical Observatory of Belgrade, Belgrade: M. S. Dimitrijević, 2002.
* Vladimir Ćorović. *Illustrated History of Serbs*, Books 1 - 6. Belgrade: Politika and Narodna Knjiga, 2005

## რესურსები ინტერნეტში 
* D. Roksandić, *Srbi u Hrvatskoj — od 15. stoljeća do današnjih dana*, Vjesnik, Zagreb 1991.
* The Serbs in the Former SR of Croatia 
* Tradition chest adornment worn in Kninska Krajina 
* Croatian census 2001 
* Post war life

## სქოლიო 
კატეგორია:ხორვატიის ეთნიკური ჯგუფები
ბაგუა-გრანდეს რაიონი

**ბაგუა-გრანდეს რაიონი** () — რაიონი პერუში, ამასონასის რეგიონის უტკუბამბის პროვინციაში. მდებარეობს ზღვის დონიდან 440 მეტრზე. 2007 წლის მონაცემებით, მოსახლეობა 47 336 ადამიანს შეადგენდა, სიმჭიდროვე 63,4 ადამიანი კმ²-ზე. ფართობი 746,64 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 

კატეგორია:ამასონასის რეგიონის რაიონები
კატეგორია:უტკუბამბის პროვინციის რაიონები
მუსომელი

**მუსომელი** () — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 11354 ადამიანი. ფართობი 161 კმ². სატელეფონო კოდი — 0934, საფოსტო ინდექსი — 93014.

## რესურსები ინტერნეტში
* სტატისტიკის ეროვნული ინსტიტუტი 
* სტატისტიკის ეროვნული ინსტიტუტი  

კატეგორია:კალტანისეტას პროვინციის კომუნები
მარსელი (რომანი)

**„მარსელი“** () — ამერიკელი მწერლის, ენდი უირის პირველი გამოქვეყნებული რომანი სამეცნიერო ფანტასტიკის ჟანრში. რომანის ცენტრშია ასტრონავტი მარკ უოტნი, რომელიც შექმნილი ვითარებიდან გამომდინარე მარსზე მარტო დატოვეს. გადარჩენისა და დედამიწაზე დაბრუნების მცდელობისას მას უწევს ფანტაზიისა და ყოველგვარი ცოდნის მოშველიება.

## სიუჟეტი 
მარსზე გაგზავნილი მისია „არესი-3“ მუშაობის პროცესში იძულებული გახდა, სასწრაფოდ დაეტოვებინა პლანეტა მოსალოდნელი ქვიშის ქარბუქის გამო. ინჟინერ-ბიოლოგ მარკ უოტნის ქვიშის ქარბუქის დროს სკაფანდრი დაუზიანდა. მისიის თანაშემწეებს იგი დაღუპული ეგონათ და პლანეტიდან ევაკუირება მოახდინეს, მარკი კი მარსზე მარტო დატოვეს. გამოფხიზლებისას უოტნიმ აღმოაჩინა, რომ დედამიწასთან კავშირი დაკარგულია, თუმცა ამასთანავე სრულყოფილად ფუნქციონირებს ავტონომური სახლი. საკვების, ვიტამინებისა და ჰაერის არსებული მარაგის დახმარებით მთავარი გმირი ცდილობს, კიდევ ოთხი წელი გაძლოს პლანეტაზე, სანამ შემდეგი მისია, „არესი-4“ მოფრინდება. ამ დროს დედამიწაზე NASA წითელ პლანეტაზე სამაშველო მისიის სწრაფად გაგზავნის გზას ეძებს.

## ფილმი 
რეჟისორ რიდლი სკოტის ფილმის ეკრანიზაცია  2015 წლის ნოემბერში შედგა. მთავარ როლში — მეტ დეიმონი.

## რესურსები ინტერნეტში 
* „როგორ მაქცია მეცნიერებამ მწერლად“, ენდი უირის მიერ, *Salon* (11 თებერვალი, 2014).
* „How to Get Stranded on Mars“, book excerpt hosted at *Science Friday*
* მარკ უოტნის მოგზაურობების რუკა „მარსელში“, ფანსაიტი

## სქოლიო
კატეგორია:2011 წლის რომანები
კატეგორია:სამეცნიერო ფანტასტიკური რომანები
კატეგორია:სამეცნიერო ფანტასტიკა
სერბთა რესპუბლიკა კრაინა

**სერბთა რესპუბლიკა კრაინა** (RSK) (, ხანდახან ითარგმნება როგორც *სერბული კრაინას რესპუბლიკა*) — ხორვატიის დამოუკიდებლობისთვის ომის დროს, სერბების მიერ ხორვატიის ტერიტორიაზე შექმნილი თვითგამოცხადებული რესპუბლიკა. არსებობდა 1991–1995 წლებში და არ ჰქონდა საერთაშორისო აღიარება. სახელი კრაინა აღებული იყო ავსტრია–უნგრეთის იმპერიის ისტორიული რეგიონისგან, რომელიც XIX საუკუნემდე არსებობდა.

## იხილეთ აგრეთვე 
*სერბთა რესპუბლიკა
 
## ლიტერატურა 
*  Barić, Nikica: *Srpska pobuna u Hrvatskoj 1990.-1995.*, Golden marketing. Tehnička knjiga, Zagreb, 2005., ISBN 953-212-249-4
*  HIC  Ratni zločini srpskih vojnih i paravojnih postrojbi u Lici i sjevernoj Dalmaciji 1991. – 1995.
*  Mass Killing and Genocide in Croatia 1991./92., Ministarstvo zdravstva RH, 1992.
* Ratni zločini u BiH, Helsinki Watch, 1992.

## რესურსები ინტერნეტში 
* The Homeland War
* Slobodna Dalmacija Granić kaže da Haag nema dokumente o agresiji na Hrvatsku?
* Resolution adopted by the General Assembly of the United Nations A/RES/49/43 The situation in the occupied territories of Croatia

## სქოლიო 
კატეგორია:ხორვატიის ისტორია
კატეგორია:ყოფილი სლავური სახელმწიფოები
ანჯელიკა ჰიუსტონი

**ანჯელიკა ჰიუსტონი** (; დ. 8 ივლისი, 1951) — ამერიკელი მსახიობი. ჰიუსტონი გახდა მის ოჯახში მესამე თაობის წარმომადგენელი, რომელმაც მიიღო ოსკარი ბაბუის, უოლტერ ჰიუსტონისა და მამის, ჯონ ჰიუსტონის შემდგომ.

## ფილმოგრაფია
## რესურსები ინტერნეტში 
* 

კატეგორია:ამერიკელი მსახიობები
კატეგორია:ოსკარის მფლობელი კინომსახიობები
კატეგორია:დაბადებული 8 ივლისი
კატეგორია:დაბადებული 1951
კატეგორია:XX საუკუნის ამერიკელი ქალი მსახიობები
კატეგორია:მწერლები ანბანის მიხედვით
კატეგორია:ცოცხალი ადამიანები
საზოგადოების მტრები (2009 წლის ფილმი)

**საზოგადოების მტრები** () — 2009 წლის ამერიკული ბიოგრაფიული კრიმინალური ფილმი. დაფუძნებულია ბრაიან ბეროუს დოკუმენტურ წიგნზე და ასახავს განგსტერ ჯონი დილინჯერის ცხოვრებას, თუმცა ფილმი ისტორიულად სრულად აკურატული არ არის.

## როლებში
*ჯონი დეპი — ჯონი დილინჯერი 
*კრისტიან ბეილი — მელვინ პერვისი 
*მარიონ კოტიარი — ბილი ფრეჩეტი 
*ბილი კრუდაპი — ედგარ ჰუვერი 

## რესურსები ინტერნეტში
* 
* 
* 
* 
* 

კატეგორია:2009 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:მაიკლ მენის ფილმები
კატეგორია:წიგნებზე დაფუძნებული ფილმები
კატეგორია:ბიოგრაფიული ფილმები